Kollektivmøde+d.+8.+februar+2011


 * **Hvornår:** || Tirsdag d. 8. feb kl. 19.30 ||
 * **Hvor:** || Hos Nina B, Bådehavnsgade 49 Z, København SV (flyttes hvis der er mange tilmeldinger) ||
 * **Kommer:** || Mette, Sofia, nikolaj, Margrethe, Karoline, Jakob ||
 * **Afbud:** || kristine, Carsten (er i Jylland- må tage ref. næste gang i stedet), maiken, Søren G, tina, Jannich (Har for travlt i disse dage - KRAM til jer alle), Andreas (undskyld sen udmelding! Håber at se båden en anden gang...) ||
 * **Snacks:** ||  ||
 * **Ordstyrer:** || Nina B ||
 * **Referent:** || Nina B. & Karoline ||

Mødereferat:
**(Prioritering af dagsorden)**

**1. Erik Lemcke fra omstillingbevægelsen: præsentation af omstillingsbevægelsen** Erik fortalte om omstillingsbevægelsen, og vi drøftede, hvordan KBHFF og omstillingen kan få glæde af hinanden/samarbejde. Alle syntes godt om konceptet, men vi kan ikke tage stilling til et egentligt samarbejde, før vi har haft diskussionen om KBHFFs samarbejdspolitik på et medlemsmøde. Indtil da: Arrangementsgruppen kontakter Erik med henblik på at arrangere en aften - måske i forbindelse med fællesspisning - hvor han kan komme og fortælle medlemmerne om Omstillingsbevægelsen. Så kan det enkelte medlem selv tage stilling til, om de vil engagere sig i bevægelsen.

**2. Nyt fra grupperne**

** Økonomi: ** vi har holdt møde i lørdags mellem de økonomi ansvarlige, vi mangler stadig at skille kbhff's konto fra nørrebro, og lave kontoer til nye afdelinger. derudover får vi næste gang en lille intro til afregning af Simon der vil lave et fælles skema. vi har også brug for fuldmagter til de nye økonomiansvarlige så de også kan få en konto hos Merkur. Fremover vil der være to økonomiansvarlige i hver afdeling. Kollektivgruppen godkender, at de fire personer, som har meldt sig som økonomiansvarlige på hhv Vesterbro og Nordvest bliver økonomiansvarlige. Så kan de senere blive valgt formelt på et afdelings-medlemsmøde, når det finder sted.

De økonomiansvarlige fra Vesterbro og Nordvest er blevet godkendt til at bestyre deres respektive afdelingskonto hos Merkur Bank og at oprette lokale døgnbokse til den fælles deponering konto i Danske bank.

Økonomi ansvarlige Amager:

Økonomiansvarlige Vesterbro: Steenbergsvej 2 2500 Valby ||
 * **Heidi Bjerg Gregersen**
 * V. A. Borgens Vej 6. 4. t.h.**
 * 2450 København S.V.** || Margrethe Stenby

Økonomiansvarlige Nordvest:
 * **Pernille Malberg Dyg**
 * Birkedommervej 82 4tv 2400 KBH NV** || **Anne Mette Pagh Glarbo**
 * Borups Alle 251D 3. 2400 KBH NV** ||

**Funding**: Kursus hos projektværkstedet. Mht. udarbejdelse af ansøgninger om midler, har fundinggruppen planlagt Store-Skrivedag, der vil fungere som forberelse. På nuværende tidspunkt, er der blevet modtaget et tilbud fra H.W. Larsen.

**Indkøb**: Der arbejdes (i samarbejde med producenter) på systematisering af dokumentation af indkøb, inkl. vurdering og planlægning af fremtidige indkøb. //[Er dét rigtigt forstået?] //

Vi har fået friske kræfter til udviklingsgruppen, der fortsat arbejder på at få en første, brugbar version af medlemsdatabasen klar. Vi har også fået nedsat grafikgruppen, som de forskellige arbejdsgrupper nu kan kontakte og trække på i forbindelse med grafisk arbejde. Vi har skrevet et forslag til handelsbetingelser til betalingsløsningen, som kollektivgruppen skal læse igennem og godkende.
 * Kommunikation: **

Kommende arrangementer: Spireworkshop (24.2.), Snitteworkshop (24.3.), Yogaworkshop med raw-mad (fællesspisning) (31.3.)Ukrudtsworkshop (måske 29. april). Debatarrangement om fængslet er også på vej - dato kommer. Fest d. 28. maj. Vi arbejder videre med interne arbejdsgange, arrangementsgruppens økonomi og andet godt.
 * Arrangement: **
 * Vi går et spændende forår i møde!: **

**Miljø**: første møde endnu ikke afholdt, men forventes afholdt inden længe.

**Praktikgruppe**: Nyetableret. De første to praktikanter er allerede fundet. Det diskuteres, hvordan det kommer til at fungere at være i praktik i Kbh Fødevarefællesskab, og der er enighed om, at der er en fordel, hvis praktikanter selv kan være med til at planlægge, hvilke arbejdsopgaver de skal udføre, for at lette eventuelle udfordringer i forbindelse med at finde på opgaver nok til at arbejdstiden bliver af tilstrækkeligt omfang.

**Nørrebro**. Forbedringerne af kælderen skrider frem i fint tempo med to arbejdsdage siden sidst. Stadig kæmpe medlemstilgang - kan vi overveje at få noget til at spire på Østerbro eller skal vi lede efter et lokale mere i 2200? Medlemsmøde med suppe og musik den 16/2.

**Amager**: Artikler i 3 lokale aviser, møde med Prags Boulevard.

**Vesterbro**: Wauw forrygende start, vi er nu 80 medlemmer (en del overflyttere) og har 70 bestilte poser til d. 9/2. så det bliver knald eller fald når vi pakker poser i morgen, vi mangler også struktur, har fx. ikke (en aktiv indkøber) eller en afdelingsansvarlig, eller en konto endnu. men vi prøver bare at holde tungen lige i munden.

**Nordvest**: har kontaktet kollektivgruppen og udtrykt interesse for at sende en repræsentant til næste kollektivgruppemøde.

**Vanløse**: Holdt intromøde den 1/2, 26 deltagere. Lokalejagten er sat ind, lokalejægerne holder møde den 22/2 og samler op på hvordan det ser ud. Super god start og stor entusiasme.

3. **Evaluering af ekstraordinær generalforsamling og opfølgning herpå, form og indhold. Udfra hvad vi lærte i koncensus-workshoppen bl.a. (Kristine)** //[Jeg kan desværre ikke komme men har alligevel tilladt mig at skrive dette punkt på, da jeg synes det er vigtigt at følge op på umiddelbart efter, således at vi kan lære at vores erfaringer og blive bedre og bedre til at afholde og indkalde til disse og til at være dirigenter mm.]//

__Evaluering af ekstraordinær generalforsamling (EoGF)__: - Udførelsen af EoGF forløb i det store hele rigtig godt, så først og fremmest stor ros til alle involverede (ikke mindst dirigent)!

- Fremlæggelse og godkendelse af budgetter samt oplæg om økonomisk struktur og forslag til ændring af vedtægter forløb alt sammen smukt.

- Det fungerede udmærket med tidsbegrænsning til præsentation af arbejdsgrupperne, men det må konkluderes at være urealistisk med kun 1 minut til præsentation af hver gruppe.

- Nogle spørgsmål (især, da vi nåede punkt 9. Eventuelt), som blev taget op af medlemmer, var det ikke muligt at adressere i løbet ad EoGF. a) Umiddelbart syntes det første ubesvarede spørgsmål, som det er relevant at sørge for at samle op ift., at dreje sig problemet med risiko for overbelastning i forbindelse med visse ansvarsområder/arbejdsopgaver i kbhff, herunder ikke mindst de arbejdsvagter, som det har været svært at få besat. Hvad kan vi gøre for at få nogle flere om buddet om bl.a. kassemestervagt, pakkemestervagt og butiksvagt? Skal der gøres noget for at forsøge at udligne den skæve fordeling af arbejdet i kbhff og opnå en mere ligelig fordeling af arbejdstimer medlemmerne imellem, og hvordan kan det i så fald gribes an at opfordre mindre aktive medlemmer til at blive mere aktive og dermed opnå aflastning af dem, der har forholdsvist mange arbejdstimer? b) Ved nærmere refleksion var der flere emner/spørgsmål, der dukkede op under både GF og EoGF, som det kunne have været relevant dels at sørge for at adressere, dels at håndtere lidt nemmere i mødesituationen, selvom det pågældende møde måske ikke er det optimale sted/tidspunkt at diskutere dem. Hvad kunne fremover være en tilfredsstillende løsning ift. spørgsmål, der dukker op under (f.eks.) en generalforsamling, som er relevante for medlemmerne at diskutere, men som vi ikke har tid til at diskutere på pågældende møde, således at vi sikrer, at sådanne "vildskud" bliver hørt, noteret og genoptaget på et efterfølgende medlemsmøde? Skal der udvikles en standard for, hvordan emner udskydes til et senere medlemsmøde? En opslagstavle eller postkasse foreslås, hvor medlemmer kan lægge forslag til emner til dagsordener på kommende møder. Et andet forslag er et diskussionsforum på Wikien/Forummet til fremlæggelse af punkter til kommende medlemsmøder.

//[Jeg (Karoline) var desværre ikke tilstede til koncensus-workshoppen og ved derfor ikke, om alle de relevante opfølgningspunkter er inkluderet i dette kollektivgruppemødereferat. Lad mig **hermed opfordre jer, der deltog i både koncensus-workshop og den ekstraordinære generalforsamling til at tilføje til evalueringen her!**]//

**4. Henvendelse ang. engangslevering af æbler til arrangement (Andreas), beslutningspunkt, 5 min.** Forespørgsel: "Jeg skriver på vegne af Videnskabsministeriet (Universitets- og Bygningsstyrelsen) og Roskilde Universitet (RUC), der samarbejder omkring projekt Grøn RUC. Målet med projektet er, i første omgang, at reducere RUCs energiforbrug (vand, varme og el) med 20% målt i perioden 2006-2015. For at gøre opmærksom på RUCs "transition" til et grønt universitet, afholdes der et kick-off i starten af marts. Til denne lejlighed kunne vi godt tænke os kunne servere nogle grønne, sunde snacks til deltagerne, og i den forbindelse er det jo kun på sin plads, at det vi serverer er økologisk og lokaldyrket. Jeg skriver derfor at høre om vi kan købe et relativt stort parti æbler, og hvis I har, andre typer frugt - jeg tror vi skal bruge noget i nærheden af 150-200 stk. Kan dette lade sig gøre?"

Det besluttes at fødevarefællesskabet kan give Videnskabsministeriet (Universitets- og Bygningsstyrelsen) og Roskilde Universitet (RUC)/projekt Grøn RUC en kontakt til relevant(e) producent(er), men kbhff's indkøbsgruppe skal ikke stå for at levere frugt til projekt Grøn RUC's kick-off i starten af marts, da indkøbsgruppens arbejde allerede er stort nok.

Forslag: - Kontakt selv Sjøris. - Mulighed/interesse for at åbne en lokalafd. på RUC?

Vi får jo løbende henvendelse om at stille op til forskellige arrangementer - Fair Fælled, grønsagsfestival, frivillignetværket mm. - som regel i sidste øjeblik. Jeg ved også der er en invitation i pipelinen til at deltage i at lave klimamad 1. maj sammen med Klimabevægelsen. Måske kunne det være en ide at få lidt overblik over invitationerne (nogle af dem kender vi jo fra sidste år), hvad vi skal prioritere og hvad vi kan stille op med, udarbejde nye foldere, bannere mm. Endvidere er spm hvordan det skal indgå i vagtlister mm. - det er jo lidt udover den daglige drift. Måske et emne for et medlemsmøde?
 * 5. 1. maj mm. (Carsten, diskussion, 15 min.) **

Det vurderes, at der må afholdes et medlemsmøde, hvor vi kan adressere forskellige spørgsmål mht. alliancer og samarbejdspartnere/"venneforeninger" og engagement i diverse arrangementer (som Fair Fælled, 1. maj, osv.).

Mht. Carstens diskussionspunkt om at stille op til forskellige arrangementer er de relevante spørgsmål at tage stilling til bl.a., om de skal indgå som arbejdsvagter i kbhff-vagtplanen (Fælles aktiviteter), eller om det hellere må være op til det enkelte medlem at beslutte (uden om kbhff), om de vil deltage i andre organisationers arrangementer, samt i sidstnævnte tilfælde i hvor vid udstrækning kbhff skal reklamere for og formidle kontakten til andre organisationer og deres arrangementer.

Foruden Carstens diskussionspunkt er det på forskellige måder blevet tydeligt i den sidste tid, at det er blevet relevant for kbhff's medlemmer at tage stilling til hvilke andre organisationer vi vil associeres med og i hvilke omfang. F.eks.: - Ønsker kbhff at være samarbejdspartner med omstillingsbevægelsen (o.a.)? - Adskillige organisationer har rettet henvendelse til kbhff ang. mulighed for at lægge blade i poserne. Det blev ved kollektivgruppemøde 11/1 2011 i den forbindelse vurderet, at der kunne være store forskelle på forskellige medlemmers holdninger til de forskellige organisationer og deres interesseområder, og det blev derfor besluttet, at det ikke var optimalt at lægge bladene (som f.eks. Miljøsk, Økologisk eller Permakultur) i ugeposerne, idet medlemmerne derved ikke fik valget, om de var interesserede i at modtage materialet eller ej. Der ville desuden derved opstå unødvendigt spild. I stedet gøres bladene tilgængelige i butikkerne, så medlemmer har mulighed for frivilligt at tage dem. Men hvor går grænsen for, hvilke og hvor mange blade vi vil have liggende? - I hvor vid udstrækning er vi villige til at benytte kbhff's rum som reklameplatform for andre organisationer? Hvilke organisationer?

Det diskuteres løst, om et møde ang. alliancer bedst lader sig udføre struktureret (med forhåndsforberedte oplæg om valgmuligheder, som medlemmerne kan tage stiling til) eller mere som en mere åben/løs diskussion.

**OBS!** Et **punkt på dagsordenen til næste kollektivgruppemøde** skal være nedsætning af en arbejdsgruppe til forberedelse af medlemsmøde om alliancer og samarbejdspolitik, evt. to separate møder (inkl. både et åbent brainstorm-agtigt arrangement og efterfølgende et mere beslutningsfokuseret og strukturet møde baseret på erfaringerne fra brainstorm). Evt. opsamle/opsummere de konkrete samarbejdsforslag, som kbhff indtil videre har modtaget.

Der gøres opmærksom på, at Center for Socialøkonomi udbyder et iværksætterkursus, som evt. kunne være relevant for nyopstartede/nyopstartende kbhff-afdelinger. Der er enighed om, at det er værd at undersøge, hvad kurset består i, og overveje muligheden for et foreningsmedlemsskab (ville dreje sig om et beskedent beløb), hvis det virker brugbart.
 * 6. Eventuelt **